Shalom! Tervetuloa Veahavta et Israel -ohjelman pariin.
Se tarkoittaa: Sinä rakastat Israelia.
Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Jeshuan työ synnytti täydellisyyttä.
Sen vastaanottaneet muuttuvat valtakunnan kansaksi.
Valtakunta ilmentää vanhurskautta, pyhyyttä ja Jumalan täydellisyyttä.
On tärkeä ymmärtää oikein Jeshuan työ ja sen hedelmä.
Ei ole kyse vain siitä, että vältämme ikuisen rangaistuksen, kadotuksen.
Sekin on hyvä uutinen. Parempi uutinen vielä on -
kirkkaus, jonka saamme, -
kun pääsemme Jumalan valtakuntaan. Se on valtavaa.
Haluan opettaa teille sanan "halacha".
"Halacha" tulee heprean sanasta, joka merkitsee kävelyä, vaeltamista.
Kyse on vanhurskaasti, kuuliaisesti -
ja Jumalan luonteen mukaan vaeltamisesta.
"Halacha" tarkoittaa nykyään sitä, mikä on sopivaa ja asianmukaista -
Jumalan lakien yhteydessä.
Messias kärsi ja osoitti ristillä, kuka hän on: -
Jumalan täydellinen ja kuuliainen Poika.
Tässä ohjelmassa puhumme siitä, -
miksi hänen oli soveliasta tehdä niin.
Otetaan Raamatusta esille Hepr. 2:10.
Puhuimme siitä, -
että ristin kärsivä Messias kruunattiin kirkkaudella ja kunnialla.
Hänellä oli aina ollut kirkkaus ja kunnia, koska hän on Jumalan Poika.
Hän on itse Jumala, mutta hän nöyrtyi.
Fil. 2:ssa kerrotaan, että Jeesus tyhjensi itsensä kirkkaudesta -
ottaessaan ihmisen muodon.
Ihmisenä hänen piti osoittaa, kuka hän oikeasti on.
Hän osoitti kuuliaisuutensa ja täydellisyytensä -
ristillä.
Katsotaan jaetta 10, jossa käytetään tärkeää sanaa.
Se kreikan sana liittyy heprean sanaan "halacha".
Se tarkoittaa sitä, mikä on soveliasta -
ottaen huomioon Jumalan lain, normit ja luonteen.
"Sillä hänen sopi..." (Kreikasta käännettynä.)
...mennä ristille. Se oli hänen velvollisuutensa ja Jumalan tahto."
Jae 10 jatkuu: "...jonka tähden kaikki on..."
Luvussa 1 kerrottiin, että Messias on kaiken perillinen.
Kaikki kuuluu hänelle. Hän on kaiken perillinen siksikin, -
että jae jatkuu: "...ja jonka kautta kaikki on..."
Eli kaikki kuuluu hänelle. Kaikki on hänen tähtensä, -
niin kuin kohta sanoo kirjaimellisesti.
Siksi hän on tehnyt tai hänen kauttaan on kaikki tehty.
Koska hän loi kaiken ja kaikki on häntä varten, hän haluaa lunastaa sen
Hän saattoi tehdä niin vain ristillä -
pysyen Jumalan normeissa ja laeissa.
Kohta jatkuu: "Hän saattoi monia lapsia kirkkauteen."
Englanniksi puhutaan "monista pojista", mutta naiset kuuluvat mukaan
Alkukielessä on sana "poika", koska se viittaa perilliseen.
Jeesus oli uskollinen Jumalan normeille, sille suunnitelmalle, -
joka Jumalalla vanhurskautensa vuoksi on.
Messiaan sopi tehdä se näin. Hän piti toimia näin -
saavuttaakseen tarkoituksensa, -
joka oli johtaa monet ihmiset perimään kirkkaus.
Silloin voimme heijastaa Jumalan kirkkautta.
Sitä varten meidät luotiin. Voit katsoa 1. Moos. 1:stä.
"Hän saattoi monia lapsia kirkkauteen -
ja siksi hän on hallitsija tai kuningas."
Alkukielessä ei puhuta kuninkaasta vaan päälliköstä tai hallitsijasta.
"Hän on heidän pelastuksensa valtias [suom. päämies]."
Eli hän hallitsee pelastustamme, on määritellyt sen ja saavutti sen.
Pelastus kuuluu siis Messiaalle.
"Kärsimystensä kautta hänet tehtiin täydelliseksi."
Ei Jeesus ennen ristintyötä ollut epätäydellinen.
Kohdassa yritetään sanoa seuraavaa.
Jeesus oli aina ollut täydellinen, pyhä, vanhurskas ja synnitön.
Hän tyhjensi itsensä ja syntyi ihmiseksi.
Ihmisenä hän osoitti täydellisyyttä kärsimällä.
Hän oli niin antautunut Jumalan tarkoitusperille.
Niin meidänkin tulisi olla.
Jotta voisimme toteuttaa Jumalan suunnitelmia ja tarkoitusperiä, -
mekin joudumme kärsimään.
Jumalan palveleminen tuo tuskaa. Paavali sanoo, -
että hän haluaa oppia tuntemaan Jeesuksen kärsimysten osallisuuden.
Eli kun Paavali kärsii vainoa Jumalan tarkoitusperien tähden, -
hän saa kokea valtavaa Jumalan läheisyyttä.
Sitä hän korostaa enemmän kuin ajallista kärsimystä.
Kärsimys loppuu mutta läheisyys jatkuu.
Me kasvamme Jumala-suhteessa.
Hepr. 2:11: -
"Sillä sekä hän, joka pyhittää, että ne, jotka pyhitetään..."
Pyhittäjä on Messias ja ne, jotka pyhitetään, olemme me.
"...ovat kaikki alkuisin yhdestä."
" Sentähden..." Siksi, että molemmat ovat alkuisin yhdestä, -
"...hän ei häpeä kutsua heitä veljiksi."
Se löytyy tärkeästä paikasta.
Heprealaiskirjeen kirjoittaja ei kirjoita, mitä mieleen juolahtaa.
Hän ei sano: "Tässä on uusi ilmestys, joka ei perustu mihinkään.
Sitä ei löydy mistään muualta kuin minun kirjastani." Ei näin.
Heprealaiskirjeen kirjoittaja perustelee kaiken Vanhalla testamentilla.
"Minä julistan sinun nimeäsi veljilleni, ylistän sinua seurakunnan keskellä" -
perustuu Psalmi 22:23:een.
Jos tunnet messiaaniset profetiat hyvin, tunnet Psalmin 22.
Se alkaa Messiaan huudolla ristiltä: -
"Jumalani, Jumalani, miksi minut hylkäsit?"
Tuossa Psalmissa on useita Messiasta koskevia ennustuksia.
Hepr. 2:12 perustuu Ps. 22:23:een: -
"Minä julistan sinun nimeäsi veljilleni, ylistän sinua seurakunnan keskellä."
Messias toi meidät Jumalan perheeseen.
Hepr. 2:12:een: -
"...hän sanoo: 'Minä julistan sinun nimeäsi veljilleni, -
ylistän sinua seurakunnan keskellä."
"Julistan sinun nimeäsi veljilleni" - eli meille.
"Ylistän sinua seurakunnan keskellä."
Voimme oppia siitä seuraavaa.
Jos et ymmärrä tätä Raamatun totuutta, -
se vaikuttaa hengelliseen elämääsi kielteisesti.
Miksi Messias meni ristille? Miksi hän toi meidät perheeseensä?
Siksi, että tuntisimme Jumalan nimen eli että kokisimme hänet.
Ei ole tarkoitus, että tiedämme pelkästään Jumalan olevan olemassa.
Jokaisen tulisi se tietää.
Hänen nimensä tunteminen merkitsee Jumalan läheistä tuntemista.
Emmekä pelkästään tunne Jumalan nimeä vaan ylistämme häntä.
Jumalan ylistäminen ja palvominen on tärkeää, -
koska se muuttaa elämämme.
Voimme palvoa vain sellaista, jonka tunnemme ja jonka olemme kokeneet.
Jumalaa ei voi palvoa tai ylistää, jos hänestä vain tietää.
Voimme palvoa häntä vain, kun olemme hänet kokeneet.
Vain Messiaan kautta saamme tuon kokemuksen.
Hepr. 11:13:ssa kirjoittaja lainaa Jes. 8:17-18:aa: -
"...ja taas..." tarkoittaa "toisessa Vanhan testamentin kohdassa".
"Minä panen uskallukseni häneen." Eli "minä turvaan häneen".
"...ja taas: 'Katso, minä ja lapset, jotka Jumala on minulle antanut!'"
Tuo kohta on Jes. 8:sta.
Jesaja 8 liittyy hyvin kuuluisaan profetiaan.
Jesaja 9:ssä profetoidaan pojasta, joka on meille annettu.
Jesaja 7:ssä kerrotaan, että poika syntyy neitsyestä -
ja että hänen nimekseen tulee Immanuel. Siinä puhutaan Messiaasta
Profetia annettiin silloin, kun Aahas oli Israelin kuninkaana.
Hän kieltäytyi uskomasta Jumalaan.
Siksi profetian alussa puhutaan Herraan luottamisesta.
Aahas ei turvannut Jumalaan, Jesaja turvasi.
Myös "beit David", Daavidin huone, eli kaikki Herran omat, turvaavat häneen.
He kuuluvat Jumalan perheeseen ja uskovat Messiaaseen.
Profetiassa luvattiin, että Immanuel syntyy neitsyestä -
ja tuo tullessaan pelastuksen.
Immanuel on Messiaan lunastuksesta kertova nimi.
"Immanu" tarkoittaa "kanssamme". "El" on Jumala.
Lunastus saa aikaan sen, että Jumala on kanssamme.
Eli Jesajassa ennustetaan, että meille on syntynyt lapsi, Immanuel, -
tuleva Pelastajamme.
On vaikea käsittää, että neitsyt synnyttäisi lapsen.
Jumala sanoi, -
että asian vahvistamiseksi Jesajalle syntyisi kaksi poikaa.
Toisen nimi on Sear-Jaasub, joka tarkoittaa "jäännös palaa".
Toisen nimi on Maher-Saalal Haas-Bas.
Nimi tarkoittaa: -
"Sotasaalis tulee nopeasti. Ryöstösaalis lähestyy pian."
Nämä kaksi asiaa saadaan aikaan yhtä aikaa.
Sear-Jaasub, "jäännös palaa", -
syntyy ennen kuin -
Maher-Saalal Haas-Bas, joka tarkoittaa: -
"Sotasaalis tulee nopeasti. Ryöstösaalis lähestyy pian."
Luulisi, että asia olisi päinvastoin.
Ensin syntyisi lapsi, jonka nimi ennustaa tappiota.
Sen jälkeen syntyisi lapsi nimeltä "jäännös palaa".
Jumala tekee asian eri tavalla.
Jumala antaa sanoman toivosta ennen toivoa.
Nuo kaksi lasta syntyivät -
ja heidän nimensä sisältämä sanoma toteutui Israelin historiassa.
Assyria vei Israelin heimot pakkosiirtolaisuuteen.
Babylon vei Juudan heimon pakkosiirtolaisuuteen.
Mutta jäännös kansastamme on palannut Israeliin -
ja jäännöksen jälkimmäinen osa palaa vielä.
Viimeisetkin palaavat, kun Messias palaa ja kokoaa heidät.
Eli samalla tavoin, kuin voidaan palata katsomaan Jesajan profetiaa, -
ja sitä, miten asiat vahvistettiin Jesajan kahden pojan kautta, -
samoin se, mistä Jesaja puhuu, kannattaa uskoa.
Hepr. 2:14: "Koska siis lapsilla on liha ja veri..."
Profetian toteutumisessa oli mukana kaksi lihaa ja verta olevaa lasta.
Samoin Messiaskin syntyi lihaksi ja vereksi.
"... tuli hänkin niistä yhtäläisellä tavalla osalliseksi."
Messiaskin tuli osalliseksi lihasta ja verestä, -
"...että hän kuoleman kautta kukistaisi sen, jolla oli kuolema vallassaan, -
se on: perkeleen."
Messias tuli ihmiseksi toteuttaakseen Jumalan antaman lupauksen -
kuoleman kukistamisesta.
Messias kukisti kuoleman nousemalla ylös kuolleista.
Aina kun Sanassa viitataan ylösnousemukseen, -
mieleen pitäisi tulla valtakunnan, -
koska valtakunta syntyi ylösnousemuksen kautta.
Siksi Messias saapuu Öljyvuorelle.
Jos juutalaisilta kysytään, mikä Öljyvuori on, -
he vastaavat: maailman merkittävin juutalaisten hautausmaa.
Öljyvuori on täynnä hautoja. Mutta Messias palaa sen huipulle.
Haudat odottavat siellä -
Jeshuan palatessa tapahtuvaa kuolleiden ylösnousemusta.
Hän kukisti kuolemansa kautta vihollisen, perkeleen.
"...ja vapauttaisi kaikki ne, jotka kuoleman pelosta..."
Kuolema on väliaikainen asia.
Koska kuolen, elämäni on väliaikaista.
Sen vuoksi koen painetta.
Ihminen yrittää löytää onnea, ennen kuin aika loppuu.
Elämän rajallisuutta ei tarvitsisi korostaa.
Kuolema merkitsee uuden olemassaolon alkua.
Mutta jos uskoa ikuiseen elämään ei ole, -
ihminen on "kuoleman pelosta orjuuden alainen".
Hän on synnin vanki, koska luulee elämän päättyvän kuolemaan.
Kun katsomme asioita valtakunnan näkökulmasta, -
tiedämme, että meillä on ikuinen elämä.
Jos meillä ei ole iankaikkisen elämän toivoa, -
olet synnin vanki ja käännyt maallisten asioiden puoleen.
Olet joko valtakunnan mielinen ja hedelmäsi on vanhurskaus -
tai olet maailmanmielinen ja joudut synnin vangiksi.
Hepr. 2:16 (kreikasta): -
"Sillä ei hän varmasti pukeutunut enkeliksi."
Messias ei tyhjentynyt jumaluudestaan tullakseen enkeliksi.
Hän oli aina Jumala mutta hän siirsi jumaluuden syrjään.
Hän ei ottanut itselleen enkelin ominaisuuksia.
"Vaan hän pukeutui Aabrahamin siemeneen."
Eli Messiaasta tuli ihminen.
Aabrahamin siemen mainitaan, koska hän oli sukua Messiaalle.
Niin Paavali opettaa Gal. 3:16:ssa.
Messiaasta tuli ihminen toivon vuoksi.
Toivossa on kyse Jumalan liitosta Aabrahamin kanssa.
Meillä on toivo siitä, -
että kaikki kansat saavat siunauksen.
Siitä syystä Messias tuli ihmiseksi.
Hepr. 2:17 (kreikasta): -
"Sentähden piti hänen (tai hänen oli soveliasta) -
"...kaikessa tuleman veljiensä kaltaiseksi, -
että hänestä tulisi laupias ja uskollinen ylimmäinen pappi..."
Koska Messiaalla oli tuo Aabrahamin liiton kutsumus, -
"hänestä piti tulla laupias ja uskollinen ylimmäinen pappi -
tehtävissään Jumalan edessä -
sovittaakseen kansan synnit." Sana "sovittaa" on -
hepreankielisessä Uudessa testamentissa "kapara".
"Kapara" ei merkitse vain synnin peittämistä vaan sen poistamista.
Sanalla "kapara" on raamatullinen yhteys lunastamiseen.
Messiaasta tuli uskollinen ja laupias ylimmäinen pappi, -
jotta hän voisi poistaa kaikki synnin iankaikkiset seuraukset.
Hän poisti syntimme täydellisesti.
"...sovittaakseen kansan synnit."
Jae 18: "Sillä sentähden, että hän itse on kärsinyt ja kokenut kiusauksia, -
voi hän kiusauksia kokevia auttaa."
Tässä näemme Messiaan kuuliaisena.
Kuuliaisuus vei hänet kärsimyksiin.
Jeesus suoritti ylimmäispapillisen tehtävänsä ristillä.
Seuraavissa luvuissa opetetaan paljon tästä asiasta.
Messias ei toiminut kuten muut ylipapit.
Ylipappi valitsi kaksi vuohta tai härkää.
Ylipappi teki niin kansan edestä. Hän oli vain väline.
Hän oli välittäjä kansan edestä.
Hän uhrasi vuohien ja härkien verta.
Messiaskin on ylipappi mutta hänen alkuperänsä on toinen.
Hän ei ollut Leevin heimosta eikä Aaronin jälkeläinen.
Messiaalla oli erilainen ylipappeus.
Hän oli ylipappi Melkisedekin järjestyksen mukaan.
"Melkisedek" tarkoittaa "minun kuninkaani on vanhurskas".
Hänen pappeutensa synnyttää vanhurskautta.
Mitä sana vanhurskaus tuo mieleesi?
Rabbin koulutuksen saaneilla tulee mieleen Toora.
Messiaaninen juutalainen yhdistää vanhurskauden valtakuntaan.
Messias sanoi Matt. 6:ssa: -
"Etsikää ensin Jumalan valtakuntaa ja hänen vanhurskauttaan."
Messias teki niin, kuin olettaisimme rabbin tekevän -
eli hän sitoi vanhurskauden yhteen valtakunnan kanssa.
Jesaja sanoo, -
että Messiaan ikuinen valtakunta perustuu vanhurskauteen.
Vanhurskaus on valtakunnan perusta.
Siksi meidän ei tulisi hämmästyä siitä, -
että Messiaasta puhutaan toisenlaisen pappeuden kuninkaana.
Hänessä tulee esiin Melkisedek, vanhurskauden kuningas.
Vuohien ja härkien veri -
synnytti riittämättömän sovituksen.
Riittämätön sovitus ei pelasta.
Täydellinen sovitus ei pelkästään peitä syntiä vaan poistaa sen.
Jotta sovitus olisi täydellinen, täytyi käyttää eri verta, Messiaan verta.
Monia perustotuuksia vastaan hyökätään.
Yksi niistä on Messiaan veri.
Jotkut opettavat, että veri tarkoittaa samaa kuin kuolema.
Se on enemmän. Jumala katsoi Messiaan verta, ei vain kuolemaa.
Veressä on voima. Se meidän tulee muistaa.
Messias käytti omaa vertaan, ei lampaiden, pässien ja härkien verta.
Hän ei saanut aikaan vain sovitusta vaan iankaikkisen lunastuksen.
Lunastuksen vuoksi saamme ikuisen elämän.
Niin valtavan toivon saamme suurelta ylipapiltamme, Messias Jeshualta.
Jumalan siunausta sinulle! Nähdään ensi viikolla!
Toivottavasti sait siunauksen ja voit kertoa siitä muille.
Tulethan taas ensi viikolla kuuntelemaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen